સામગ્રી: હજી મતગણતરી ચાલુ છે પણ બે-તૃતીયાંશ જેટલી મતગણતરી થઈ ગઈ છે અને વિપક્ષ લેબર પાર્ટીએ તેના પ્રભુત્વવાળા વિસ્તારમાં ખરાબ પ્રદર્શન કર્યું છે.

બ્રિટનના વડા પ્રધાન જૉન્સને કહ્યું હતું કે યુરોપીય સંઘથી અલગ થવા અને બ્રેક્ઝિટ ડીલ લાગુ કરવા તેમને નવેસરથી જનાદેશ મળ્યો છે.

આ વખતે રેકર્ડ સંખ્યામાં ભારતીય મૂળના સંસદસભ્યો બ્રિટનમાં થયેલી સામાન્ય ચૂંટણીમાં ચૂંટાયા છે.

હાલ સંસદમાં ભારતીય મૂળના 12 સંસદસભ્યો હતા અને આ વખતે 15 ભારતીય મૂળના સંસદસભ્યો ચૂંટાયા છે.

1987 પછી પ્રથમ વખત કન્ઝર્વેટિવ પાર્ટીને આટલી મોટી બહુમતી મળી છે.

ત્યારે બૉરિસ જૉન્સને કહ્યું કે "અમે કરી દેખાડ્યું".

તેમણે કહ્યું કે બ્રેક્ઝિટને લઈને મડાગાંઠ તૂટશે અને તેમણે લેબર પાર્ટીના એ ભૂતપૂર્વ વોટરોનો આભાર માન્યો જેમણે આ વખતે સમર્થન આપ્યું છે. 

ત્યારે લેબર પાર્ટીના નેતા જેરેમી કૉર્બિને કહ્યું કે તેઓ આવનારા સમયમાં પાર્ટીનું નેતૃત્વ નહીં કરે.

લેબર નેતા કૉર્બિને કહ્યું હતું કે 'લેબર પાર્ટી માટે હતાશ કરનારી રાત છે.' 

650 સંસદસભ્યના ગૃહમાં બહુમત માટે 326 સંસદસભ્યોની જરૂર હતી, અત્યારસુધીના વલણ મુજબ કન્ઝર્વેટિવ પાર્ટીને 363 બેઠક મળે તેવી શક્યતા છે. 

એક અંદાજ મુજબ લેબર પાર્ટીનો આંકડો 200થી ઓછો રહશે અને 2017ની સરખામણીએ 65 બેઠક ઓછી મળશે. 

બ્રેક્ઝિટ ઉપર અસર 

બૉરિસ જૉન્સને તેમનો સમગ્ર ચૂંટણીપ્રચાર યુરોપીય સંઘથી અલગ થવા ઉપર કેન્દ્રીત રાખ્યો હતો. 

યુરોપીય સંઘે બ્રેક્ઝિટ માટે 31 જાન્યુઆરી 2020 સુધીની સમયમર્યાદા રાખી હતી. 

જો એ પહેલાં બ્રિટનની સંસદ કોઈ કરારને મંજૂરી આપી દે, તો તે ઈ.યુ.થી અલગ થઈ શકશે. 

જો ઍક્ઝિટ પોલ મુજબ તારણ આવ્યા તો વડા પ્રધાન બૉરિસ જૉન્સન પોતાની શરતો મુજબ ઈ.યુ.થી અલગ થશે. 

જૉન્સન સરકારમાં ગૃહમંત્રી પ્રીતિ પટેલ અગાઉ જ કહી ચૂક્યાં છે કે નવી સરકાર વહેલામાં વહેલી તકે બ્રેક્ઝિટ લાગુ કરવા પ્રયાસ કરશે અને નાતાલ પહેલાં જ સંસદમાં બિલ રજૂ કરી દેવાશે. 

2016માં બ્રિટનમાં જનમત સંગ્રહ થયો હતો, જેમાં 52 ટકા લોકોએ યુરોપિયન યુનિયનથી અલગ થવા માટે અને 48 ટકા લોકોએ સાથે રહેવા માટે મતદાન કર્યું હતું.

#CorbynOut ટ્રૅન્ડમાં 

ઍક્ઝિટ પોલના તારણની સાથે જ ટ્વિટર ઉપર #CorbynOut ટ્રૅન્ડ થવા લાગ્યું હતું.  

લેબર પાર્ટીના ઉમેદવાર સિયોભાન મૈકડોનાએ કોર્બિન ઉપર નિશાન સાધતા ટ્વિટર ઉપર લખ્યું: "એક માણસની ભૂલને કારણે આમ થયું છે."

"જર્મિ કૉર્બિનનો ચૂંટણીપ્રચાર, તેમનો ચૂંટણીઢંઢેરો...\nઅગાઉની સામગ્રીનો સારાંશ નીચે મુજબ કરી શકાય છે:
બ્રિટનની સામાન્ય ચૂંટણીમાં ફરી એક વખત કન્ઝર્વેટિવ પાર્ટીની સરકાર બનશે અને બૉરિસ જૉન્સન ફરી વડા પ્રધાન બનશે.